Pályázat témája: https://azutaboldogsaghoz.hu/gyerekpalyazat/

1. pályázat

*BARÁTSÁGGAL EGYMÁSÉRT!*

Teremtsünk barátságosabb világot!

Pályázat mottója:  
“Sok ember van, akire befolyással vagyunk. Ez a befolyás lehet jó, de lehet rossz is.

Ne becsüld alá azt a hatást, amelyet azzal gyakorolhatsz másokra, hogy egyszerűen megemlíted nekik ezeket a dolgokat, és te magad jó példát mutatsz.

**A boldogsághoz vezető út megköveteli, hogy jó példát mutassunk másoknak.**“

részlet Az út a boldogsághoz című könyvből

## “BARÁTSÁGGAL EGYMÁSÉRT!”

## KÖZÖSSÉGÉPÍTŐ ORSZÁGOS PÁLYÁZAT GYEREKEKNEK

**Kedves Szülő/Pedagógus/Óvónéni!**

Örömmel köszöntjük Önt a „Barátsággal egymásért!” országos rajzpályázat oldalán. Az idei évben különösen fontos témát választottunk, mely a gyermekek közötti barátság, együttműködés és pozitív cselekedetek fontosságára hívja fel a figyelmet.

Ez az országos rajzpályázat már **11. éve kerül megrendezésre**, és az évek során sok-sok ezer gyermek vett részt rajta, akik mindannyian hozzájárultak egy barátságosabb világ építéséhez. Az agresszió sajnos egyre gyakoribb a gyerekek körében, legyen az testi vagy lelki formában. Ezzel a pályázattal célunk, hogy megállítsuk ezt a tendenciát, és visszafordítsuk a negatív hatásokat, elősegítve egy békésebb, barátságosabb környezet kialakítását.

„A barátság és a kedvesség olyan erők, melyekkel megváltoztathatjuk a világot. Tegyünk jót, hogy jobb példaképek legyünk!”

# Pályázat célja:

Az országos rajzpályázat célja, hogy a gyerekek a barátság és az összefogás fontosságát ábrázolják az általuk megtett cselekedeteken keresztül. Bízunk benne, hogy a téma feldolgozása után a gyerekek saját életükbe is beépítik a tanultakat, és így egy élhetőbb, barátságosabb világot hozunk létre közösen.

**Az elkövetkező éveket és évtizedeket a ma gondolatai és szándékai teremtik.** Ezért is tartjuk fontosnak a pozitív, segítő szándékok kiemelését és jutalmazását, és ezért is választottuk idén pályázatunk témájának az „**BARÁTSÁGGAL EGYMÁSÉRT!**” szlogent.

# Fontos!

Szeretnénk felhívni a figyelmet arra, hogy a pályázatunk célja, hogy a gyerekek friss, mostani élményeiket és cselekedeteiket osszák meg velünk. Ezért kérjük, hogy olyan rajzokat és beszámolókat küldjenek be, amelyek a közelmúltban megtett új cselekedeteket ábrázolják, és ne korábbi munkákat. Így biztosíthatjuk, hogy a gyerekek valós tapasztalatokkal gazdagodva éljék meg és gyakorolják a barátságos viselkedést.

# Ötletek a pályázat témájának feldolgozásához:

A “Barátsággal egymásért!” pályázat során fontos, hogy a gyerekek ne csak elképzeljék, hanem valós cselekedeteiken keresztül mutassák be, hogyan teremtettek barátságosabb világot. Íme néhány ötlet, amely inspirálhatja őket:

1. **Segítségnyújtás barátoknak vagy családtagoknak:** Készítsenek rajzot vagy videót arról, hogyan segítettek egy barátjuknak vagy családtagjuknak valamilyen konkrét helyzetben. Például, segítettek a házi feladatban, vigasztaltak valakit, vagy segítettek egy kisebb testvérnek.
2. **Közösségi munka:** Dokumentálják, hogyan vettek részt egy közösségi tevékenységben, például szemétszedésben a parkban, virágültetésben az iskolaudvaron, vagy egy közös projektben, amely a közösség javát szolgálta. Ezt bemutathatják rajzzal, fényképekkel vagy videóval.
3. **Barátságos gesztusok a hétköznapokban:** Rajzoljanak le egy valós eseményt, ahol egy apró gesztussal jobbá tették valaki napját, például amikor valakit meghívtak játszani, vagy egy kedves üzenetet írtak egy barátnak. Fontos, hogy a rajz vagy kép a megtörtént eseményt ábrázolja.
4. **Konfliktusmegoldás valós helyzetekben:** Mutassák be, hogyan oldottak meg egy konfliktust barátságos és békés módon. Ez lehet egy helyzet az iskolában vagy a játszótéren, ahol valaki közbelépett, hogy segítsen a vitázó feleknek békében megoldani a helyzetet. Ezt dokumentálhatják rajzban, írásban, fényképben vagy videóban.
5. **Közös játék vagy tanulás:** Rajzolják vagy fotózzák le, hogyan játszottak vagy tanultak együtt más gyerekekkel, különös figyelmet fordítva arra, hogy mindenki jól érezze magát és egyenlő részt vállaljon a tevékenységben.

Ezek az ötletek segíthetnek a gyerekeknek, hogy a barátság és együttműködés témájában valós tettekkel mutassák be, hogyan járultak hozzá egy barátságosabb világ kialakításához. Fontos, hogy a pályázatokban bemutatott cselekedetek valóban megtörténjenek, és ne csak elképzelés szintjén maradjanak.

# Pályázati kategóriák:

A pályázatot különböző korosztályoknak hirdetjük meg, hogy minden gyermek életkorának megfelelően vehessen részt benne:

1. Óvodások (3-6 évesek)
2. Alsó tagozatos diákok (7-10 évesek)
3. Felső tagozatos diákok (11-14 évesek)
4. Sajátos nevelési igényű gyermekek

# A nevezés fajtái:

Fontos számunkra, hogy mindenki megtalálja a számára legmegfelelőbb kategóriát a nevezés során, hiszen így tudjuk biztosítani, hogy minden pályamunka a legjobb helyre kerüljön. Szeretnénk segíteni abban, hogy könnyen eligazodjanak a lehetőségek között, ezért kérjük, figyeljenek arra, hogy a megfelelő kategóriába küldjék be alkotásaikat. A pályázaton lehetőség van egyéni és csoportos művekkel is részt venni, így mindenki megtalálhatja a leginkább hozzá illő formát.

1. **Egyéni pályázat:**  
   Egyéni pályázatnak az minősül, ha egy gyermek egyedül készít el egy rajzot, fényképet vagy videót, amely bemutatja, hogyan hajtott végre egy konkrét barátságos cselekedetet. Fontos, hogy az egyéni pályamunka kizárólag a pályázó saját cselekedetét tükrözze, és azt ő maga valósítsa meg.
2. **Csoportos pályázat:**  
   Csoportos pályázatnak az minősül, ha egy csoport (legyen az osztály, baráti társaság, vagy egyéb közösség) közösen vesz részt egy tevékenységben, és ezt dokumentálja. Ilyen esetekben a csoport minden tagja aktívan részt vesz a cselekedetben, és a beküldött pályamunka ennek a közös erőfeszítésnek az eredményét mutatja be. A csoportos munka bármilyen formában (rajz, videó, fénykép) bemutatható, de lényeges, hogy a tevékenység közös legyen, és minden résztvevő hozzájáruljon a végeredményhez.

# *****A pályázat kifejezési módjai:*****

**Alkotás:** Bármilyen technikával készített rajz, festmény, kollázs vagy vegyes technikával készült kép beküldhető, amely egy valós, megtörtént cselekedetet ábrázol.

**Cselekvés:** Ha inkább cselekvéssel szeretnének részt venni, várjuk a barátságos cselekedeteket bemutató fényképeket vagy videókat.

# Elismerés, díjazás:

Szeretnénk minden pályázónk erőfeszítését és kreativitását elismerni, ezért **minden induló** gyermek számára oklevelet biztosítunk. Azok a gyerekek, akik személyesen is részt tudnak venni az ünnepélyes díjátadón, egy különleges ceremónia keretében vehetik át oklevelüket, mely egy emlékezetes pillanatot nyújt számukra.

Azok a pályázók, akik nem tudnak részt venni a díjátadón, sem maradnak elismerés nélkül. Számukra az oklevelet e-mailben küldjük el elektronikus formában, amit könnyedén kinyomtathatnak, hogy ők is megőrizhessék ezt az emléket.

Amennyiben csoportos pályázat érkezik óvodai vagy iskolai közösségektől, a csoport minden tagja mellett az intézmény is kap egy külön oklevelet. Ezt szintén személyesen adjuk át a díjátadón, vagy e-mailben küldjük el az intézménynek, hasonló módon, mint az egyéni pályázók esetében.

# ****“Legjobbak a jó között” díjak****

A pályázatra beérkezett művek közül a zsűri kiválasztja azokat a pályamunkákat, amelyeket kiemelkedően jónak ítél. Az **első 500 legjobb pályázó** nemcsak oklevelet kap, hanem egy külön ajándékkal, különdíjjal is meglepjük őket, ezzel is elismerve, hogy ők a „legjobbak a jók között.” Ezek a díjak különlegessé teszik a díjazottak számára az emlékezetes pillanatokat, és bátorítják őket további pozitív cselekedetekre.

[Regisztráció a pályázatra](http://palyazat.azutaboldogsaghoz.hu/regisztracio/)

# Pályamunkák beküldése:

Kérjük, hogy a műveket a regisztrációt követően,  
**2025. április 11-ig** juttassák el hozzánk.

A rajzokat és festményeket **elsősorban postai úton** kérjük beküldeni, mert így a zsűri az alkotásokat eredeti szépségükben, teljes részletességükben tudja megcsodálni és értékelni. Tudjuk, hogy az eredeti művek mindig különlegesek, és szeretnénk biztosítani, hogy minden apró részlet a legjobb megvilágításba kerüljön.

**Fontos megjegyzés!**

Kérjük, hogy a pályázatra kizárólag új, friss alkotásokat küldjenek be, amelyek most készültek el. Így mindenki biztos lehet abban, hogy a zsűri a legaktuálisabb munkákat láthatja. Korábbi pályázatokra már beküldött műveket sajnos nem áll módunkban figyelembe venni.

A beküldött pályamunkákat a Díjátadó Gálánkon kiállítjuk, ezért kérjük, hogy az eredeti alkotásokat az alábbi címre küldjék:

**Virágozz és Prosperálj Közhasznú Alapítvány**  
1625 Budapest, Pf. 67.

Amennyiben videós vagy fényképes pályamunkával szeretnének nevezni, ezeket is örömmel fogadjuk az alábbi e-mail címen:  
**palyazat@azutaboldogsaghoz.hu**.

# ****Regisztráció:****

Mielőtt beküldenék az alkotásokat, kérjük, ne felejtsenek el regisztrálni. Ez nagyon fontos, mert a regisztráció alapján tudjuk azonosítani a pályamunkákat, értesíteni a pályázókat az eredményekről, és meghívni őket az ünnepélyes díjátadóra.

Szeretettel várjuk a pályamunkákat!

[Regisztráció a pályázatra](http://palyazat.azutaboldogsaghoz.hu/regisztracio/)

A pályamunka beküldésénél az alábbiak feltüntetése szükséges:

1. Regisztrációnál kapott regisztrációs szám,
2. Résztvevő gyermek vagy csoport, iskola, osztály neve,
3. Pályázat, alkotás címe.

## Eredményhirdetés

**2025. április 30.**

(E-mailt küldünk minden pályázónak.)

## Ünnepélyes díjátadó

**2025. május vége**

Ha bármi kérdés merülne fel a pályázattal kapcsolatban, várjuk megkeresését a következő e-mail címen: palyazat@azutaboldogsaghoz.hu, vagy telefonon, a 06 70 7761917

**2.pályázat Országos Evangélikus rajzpályázat**

Az óvodáktól egyéni munkákat fogadnak el A/4 méretben, nem kell paszpartú körbe a lap szélén. Két költőtől Aranyosi Ervin: Maradjunk otthon, Szabó Lőrinc egy versét, vagy teljesen szabadon választva : Iskolás leszek

**Postára adási határidő: 2025. április 10.**

**3.pályázat**

Állatvédelem az Óvodában

Dr Koska Hedvig 90 perces videó ismertetőben a szabályok változásáról tájékoztatót tartott, és annyi a legfőbb változás, hogy az állatoknak orvosi papírokkal kell rendelkezni, mert egy óvodába szalmonella fertőzést kapott egy gyermek és egyértelműen a szülő az állatokra hárította!

### pályázatkiírás és szabályzat

**Pályázók köre:** minden magyarországi és határon túli magyar óvoda

**Az értékelés szempontjai, feltételek:**

Az „Állatbarát Óvoda”, „Örökös Állatbarát Óvoda” és az „Év Állatvédő Óvodája 2025”  pályázat értékelése a jelentkezési lapon megadott szempontok alapján, pontrendszerben történik. A teljesült feltételeket a rövid írásbeli bemutatáson túl képekkel és/vagy videókkal szükséges igazolni.

**Beküldés:**

allatvedelemgyerekeknek@gmail.com

A beérkező pályamunkákat neves szakmai zsűri bírálja el.

Az érvényes pályázat feltétele a hiánytalanul kitöltött jelentkezési lap és a kötelező mellékletek határidőn belüli beküldése.

**A  kitöltendő dokumentumok a weboldal jobb oldalán találhatóak.**

Az „Év Állatvédő Óvodája 2025” pályázaton az első 3 helyezettet díjazzuk, az oklevélen túl meglepetésekkel és nyereményekkel is készülünk. Az „Állatbarát  Óvoda” és az „Örökös Állatbarát Óvoda” pályázaton a feltételeknek megfelelt intézményeket díjazzuk oklevéllel.

**Pályázati menetrend:**

**A pályaművek beküldési határideje: 2025. április 30.**

Nevezés: allatvedelemgyerekeknek@gmail.com

Zsűrizés: 2025. május

Eredményhirdetés: 2025. június